Schistosomiáza

Schistosomiáza, v minulosti nazývaná Bilharzia podľa nemeckého objaviteľa lekára Theodora Bilharza, je akútne a chronické parazitárne ochorenie. Schistosomiáza je jednou z najrozšírenejších zanedbávaných tropických a subtropických chorôb. Postihuje viac ako 200 miliónov ľudí na celom svete. Približne 90 % ľudí trpiacich touto chorobou žije v Afrike.World Health Organization (WHO), 2023, Schistosomiasis Fact Sheet, Online. Aktualizované 2023-02-01. Dostupné na: https://www.who.int/news-room/fact-sheets/detail/schistosomiasis [2024-10-09]. Pôvodca tohto ochorenia sa zaraďuje do rodu Schistosoma z triedy motolíc (trematódové červy). Sú to najmä druhy Schistosoma mansoni, S. Haematobium, S. Japonicum. Títo paraziti žijú v sladkovodných slimákoch.Centers for Disease Control and Prevention (CDC), 2024, Schistosomiasis, Online. Aktualizované 2024-06-17. Dostupné na: https://www.cdc.gov/schistosomiasis/about/index.html [2024-10-09].

 Výskyt 
 Vyskytujú sa v tropických a subtropických oblastiach, hlavne v Subsaharskej Afrike, častiach Južnej Ameriky a v Juhovýchodnej Ázii.
 Schistosomiáza postihuje ľudí a zvieratá závislé na sladkovodných zdrojoch (rieky, jazerá), najmä chudobné a vidiecke komunity a poľnohospodárske a rybárske obyvateľstvo, ale aj turistov, ktorí sú následne rizikovým faktorom prenosu do mestských častí.NHS, 2021, Schistosomiasis, Online. Aktualizované 2021-12-17. Dostupné na: https://www.nhs.uk/conditions/schistosomiasis/ [2024-10-09].

 Črevná schistosomiáza 
Postihujú črevá a pečeň. Spôsobujú bolesti brucha a hnačku. V chronických prípadoch dochádza k poškodeniu pečene v dôsledku usadenia vajíčok v krvných cievach pečene, kde spôsobia zápal a fibrózu a to vedie k hypertenzii a zväčšeniu pečene a sleziny.

a) Schistosoma mansoni – výskyt: Afrika, Juhozápadná Ázia, Karibik, Brazília, Venezuela a Surinam
b) Schistosoma japonicum – výskyt: Čína, Indonézia, Filipíny
c) Schistosoma mekongi – výskyt: Kambodža a Laoská ľudovodemokratická republika
d) Schistosoma guineensis a S. intercalatum – výskyt: Dažďové pralesy strednej AfrikyDr Hayley Willacy, FRCGP, Patient.info, 2023, Schistosomiasis Overview, Online. Aktualizované 2023-01-17. Dostupné na: https://patient.info/doctor/schistosomiasis-pro [2024-10-09].

 Urogenitálna schistosomiáza 
Postihuje močový systém. Spôsobuje bolesti pri močení a krv v moči. Hrozí tu riziko rakoviny močového mechúra.

a) Schistosoma haematobium – výskyt: Afrika, Juhozápadná Ázia, Korzika - Francúzsko

 Prenos 
K prenosu dochádza pri kontakte so zamorenou vodou. Larvy parazita sa uvoľnia zo sladkovodných slimákov do vody a následne preniknú cez kožu. V tele sa vyliahnu dospelé červy. Samice uvoľňujú vajíčka, z ktorých sa niektoré vylučujú z tela kvôli životnému cyklu. Zvyšné vajíčka sa usadia v tkanivách a spôsobujú imunitné reakcie a poškodzujú orgány. Ľudia trpiaci schistosomiázou môžu kontaminovať vodu výkalmi alebo močom, obsahujúce vajíčka, ktoré sa vyliahnu vo vode.

 Symptómy 
Prvotný príznak je svrbivá vyrážka na mieste kde larva prenikla do pokožky. Akútne príznaky ako horúčka, zimnica a bolesti svalov sa objavia o niekoľko týždňov neskôr. Pri chronickej forme závisí od druhu pôvodcu a orgánu ktorý napáda.

 Schistosoma haematobium (močový trakt) – Spôsobuje krv v moči, bolesť pri močení a časté močenie, neskôr cystitída a rakovina močového mechúra​.
 Schistosoma mansoni a Schistosoma japonicum
a) Gastrointestinálny trakt – Spôsobujú krvavú hnačku, bolesť, kŕče a opuch brucha, neskôr anémia a podvýživa. (u detí poruchy fyzického a psychického vývoja)
b) Respiračný a kardiovaskulárny systém – Spôsobujú dýchavičnosť, kašeľ, palpitácie (búšenie srdca) a bolesť na hrudi, neskôr respiračná insuficiencia (zlyhanie orgánu).
c) Nervový systém – Spôsobujú záchvaty, bolesti hlavy, slabosť, brnenie v končatinách a závraty, neskôr paralýza, ak je postihnutá miecha.

 Prevencia 
 Vyhýbanie sa kúpaniu a praniu v potenciálne kontaminovanej vode.
 Preventívne užívanie liekov u rizikových obyvateľoch ako prazikvantel (antihelmintikum) na zníženie miery prenosu (účinné aj ako liečba, zabíja dospelé červy, ale nezabraňuje reinfekcii).
 Zlepšenie sanitácie (kontrola slimákov) a hygieny ľudí, najmä obyvatelia v ohrozených oblastiach a ľudia pracujúci s kontaminovanou vodou (rybári, farmári, zavlažovači, ženy pracujúce v domácnosti).
 Zabezpečenie prístupu k čistým zdrojom vody.

Referencie

 Iné projekty 

Kategória:Zoonózy
Kategória:Hepatológia
Kategória:Infekčné choroby